200px|thumb|right| 2004-2005 ம் ஆண்டு மலர் ஜூன் 2003 இல் விளையாட்டின் மீதுள்ள ஆர்வத்தால் "இளம் இந்திய நண்பர்கள் குழு" (Young Indian Friends Club) துவங்கப்பட்டது. கடற்கரை வாலிபால், காற்பந்து, கிரிக்கெட், பந்தெறிதல் மற்றும் பூப்பந்து போன்ற விளையாட்டுகளை YIFC தொடர்ந்து நடத்தி வந்திருக்கின்றது; மற்ற குழுக்களோடும் விளையாட்டில் போட்டியிட்டு கோப்பைகள் பல வென்றிருக்கின்றது. இந்த குழுவினரிடம் எழுந்த தாய்மொழி பற்றின் விளைவால், அடுத்த தலைமுறையினருக்குத் தாய் மொழியைக் கற்பிக்க வேண்டும் என்ற முனைப்பில் செப்டம்பர் 2004 இல் YIFC ஆல் துவங்கப்பட்டதுதான் "தமிழ் வகுப்பு". வகுப்புகள் துவங்கப்பட்டதுமே மாணவர்கள் ஊக்கத்துடன் கற்க முன்வந்தனர். பெற்றோர்களின் ஒத்துழைப்பு இருந்தது. புரவலர்களின் ஆதரவு இருந்தது. பிரமுகர்களின் பின் துணை இருந்தது. ஆசிரியர்களின் கடின உழைப்பு இருந்தது. தன்னார்வ தொண்டர்களின் அயராத பணி இருந்தது. இப்போது ஒரு கல்வியாண்டு (2005) முடிந்து விட்டது. ஓராண்டு தமிழ்ப் படிப்பை முடித்திருக்கும் 35 மாணவர்களுக்குச் சான்றிதழ் வழங்குகிற நிகழ்ச்சியை 29 மே 2005 அன்று தமிழ் வகுப்பின் முதலாம் ஆண்டு விழாவாகக் கொண்டாட YIFC முடிவு செய்தது. இந்த விழாவில் வெளியிடப்படும்- உங்கள் கைகளில் தவழும் - இந்த மலர் கடந்த ஓராண்டில் நடந்தவைகளின் ஆவணமாக விளங்குகிறது. நிழற்படங்களும், ஆண்டறிக்கையும், கட்டுரைகளும் தமிழ் வகுப்பின் முதாலாண்டை நாம் எப்போதும் நெஞ்சில் நிறுத்த உதவும் கிரியாவூக்கியாகவும் செயல்படும். இந்த பணி சிறப்பாக நடைப்பெற உதவிய அனைத்து நன்னெஞ்சங்களுக்கும் இளம் இந்திய நண்பர்கள் குழு நன்றி நவில்கிறது. உங்கள் அனைவரின் ஆதரவை என்றும் நாடும், இளம் இந்திய நண்பர்கள் குழு தபால் பெட்டி எண் 91221 ஒங்கொங் மின்னஞ்சல்: tamil@yifchk.org